**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.07.2018, ora 08.00 – 07.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.07.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 06.07.2018, la ora 14.45, o Avertizare hidrologică nr. 45-COD GALBEN, PORTOCALIU, valabilă în intervalul 07.07.2018, ora 12.00-10.07.2018, ora 18.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**Cod Galben:**

**- În intervalul 07.07.2018 ora 12:00 – 10.07.2018 ora 18:00** pe râurile din bazinele hidrografice: Vişeu, Iza **(judeţul Maramureş),** Someşul Mare **(judeţul Bistriţa Năsăud),** Someşul Mic – bazin superior şi afluenţi bazin mijlociu şi inferior **(judeţele Cluj şi Bihor),** Crişul Repede – bazin superior şi afluenţi bazin mijlociu şi inferior (**judeţele Cluj şi Bihor),** Crişul Negru (**judeţele Bihor şi Arad),** Crişul Alb – bazin superior şi afluenţi bazin mijlociu şi inferior (**judeţele Hunedoara şi Arad),** Arieş **(judeţele Alba şi Cluj),** Mureş – bazin superior şi afluenții aferenţi sectorului aval confluenţă Târnave (**judeţele Harghita, Mureş, Alba, Sibiu, Hunedoara şi Arad),** Bega – bazin superior şi afluenţi bazin mijlociu **(judeţul Timiş),** Timiş – bazin superior şi afluenţi bazin mijlociu şi inferior, Bârzava, Moraviţa, Caraş, Nera (**judeţele Caraş Severin şi Timiş),** Cerna(**judeţele Caraş Severin şi Gorj),** Drincea, Desnăţui **(judeţele Mehedinţi şi Dolj),** Jiu – bazin superior şi mijlociu şi afluenţi bazin inferior (j**udeţele Hunedoara, Mehedinţi, Gorj şi Dolj)**, Olt – bazin superior amonte S.H. Hoghiz şi afluenţii aferenţi sectorului aval S.H. Hoghiz (**judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt)**, Călmăţui **(judeţele Olt şi Teleorman),** Vedea **(judeţele Argeş, Olt şi Teleorman),** Argeş – bazin superior şi afluenţi bazin mijlociu şi inferior **(judeţele Argeş, Dâmboviţa, Giurgiu, Teleorman şi Ilfov)**, Ialomiţa – bazin superior şi afluenţi bazin mijlociu, Prahova (**judeţele Dâmboviţa şi Prahova)**, Buzău – bazin superior şi afluenţi bazin mijlociu (**judeţele Braşov, Covasna şi Buzӑu**), Rm. Sărat **(judeţele Vrancea şi Buzău),** Putna **(judeţul Vrancea),** Trotuş **(judeţele Harghita, Neamţ, Bacӑu, Covasna şi Vrancea),** Suceava, Moldova, Bistriţa **(judeţele Suceava, Neamţ şi Harghita).**

**COD PORTOCALIU:**

**- În intervalul 08.07.2018, ora 09:00 – 09.07.2018, ora 24:00** pe râurile din bazinele hidrografice: Olt – afluenţii aferenţi sectorului aval S.H. Sfântu Gheorghe (**judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt),** Vedea – bazin superior şi afluenţi bazin mijlociu şi inferior (**judeţele Olt, Argeş şi Teleorman),** Argeş – bazin superior şi afluenţi bazin mijlociu şi inferior **(judeţele Argeş, Dâmboviţa, Giurgiu, Teleorman şi Ilfov).**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

***-*** *Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Dolj, Giurgiu, Gorj, Harghita, Hunedoara, Ilfov, Maramureş, Mehedinţi, Mureş, Neamţ, Olt, Prahova, Sibiu, Suceava, Teleorman, Timiş, Vâlcea şi Vrancea (30 Prefecturi)****-Cod Galben.***

***-*** *Argeş, Braşov, Covasna, Dâmboviţa, Dolj, Giurgiu, Gorj, Harghita, Ilfov, Olt, Sibiu, Teleorman şi Vâlcea (13 Prefecturi)-* ***Cod Portocaliu.***

**Debitele au fost, în general, în scădere,** exceptând râurile din bazinele hidrografice: Vișeu, Iza, Tur, Crasna, Barcău, Crișul Repede, Bega, Timiș, Bârzava, Moravița, Caraș și Nera, unde au fost relativ staționare. Pe cursul inferior al Prutului, debitele au fost în creștere prin propagare.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Târnava Mică, Timiş, Bârzava, Moravița, Nera, Cerna, Motru, Bârlad, pe afluenții Argeșului și pe afluenții Mureșului inferior, unde se situează la valori cuprinse între 30-90% din mediile multianuale lunare.

Se situează peste **COTA DE ATENȚIE** râul Miletin la stația hidrometrică Hâlceni (250+1)-jud.IS.

În interval au fost emise şase **ATENȚIONĂRI HIDROLOGICE** pentru fenomene imediate.

Este în vigoare **ATENŢIONAREA HIDROLOGICĂ** pentru fenomene imediate nr.1 din 07.07.2018 până la ora 14.

**Debitele vor fi în creștere, ca urmare a** precipitațiilor prognozate și propagării pe râurile din bazinele: Vișeu, Iza, Tur, Bega, Timiș, Bârzava, Moravița, Caraș, Nera, Cerna, bazinele superioare și mijlocii ale râurilor: Someș, Crasna, Barcău, Crișuri, Mureș și Olt, bazinele superioare ale Jiului, Argeșului, Ialomiței, Buzăului, Rm. Sărat, Putnei, Trotușului, Bistriței, Moldovei și Sucevei și doar prin propagare pe cursul inferior al Prutului.

Pe celelalte râuri, debitele vor fi în scădere, exceptând Vedea, bazinele mijlocii și inferioare ale Jiului și Argeșului și bazinul inferior al Oltului, unde vor fi relativ staționare.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu posibile depăşiri ale **COTELOR DE APĂRARE** pe unele râuri din zonele de deal şi munte, ca urmare a precipitaţiilor sub formă de aversă, cu caracter torenţial şi mai însemnate cantitativ, prognozate.

Intrǎ în vigoare **AVERTIZAREA HIDROLOGICĂ** nr. 45 din 06.07.2018 începând cu ora 12.

**DUNĂRE**

**Debitul la intrarea în ţară** (secţiunea Baziaş) în intervalul 06.07.2018 – 07.07.2018 **a fost în scădere, având valoarea de 5400 m3/s**, peste media multianuală a lunii **iulie (5350 m3/s).**

În aval de Porţile de Fier debitele au fost în scădere la Gruia și pe sectorul Galați – Tulcea și în creștere pe sectorul Calafat – Brăila.

**Debitul la intrarea în ţară** (secţiunea Baziaş) **va fi în scădere (5300 m3/s).**

În aval de Porţile de Fier debitele vor fi în scădere pe sectoarele Gruia – Calafat şi Galaţi – Tulcea şi în creștere pe sectorul Bechet – Brăila.

**2.** **Situaţia meteorologică în intervalul 06.07.2018, ora 08.00 –07.07.2018, ora 06.00**

**Administraţia Naţională de Meteorologie (A.N.M.) a emis în data de 06.07.2018, la ora 12.30, o Informare-Atenţionare meteorologică nr. 45, cod Galben:**

**- Informare meteologică: În intervalul menționat, vor fi perioade cu instabilitate atmosferică accentuată în cea mai mare parte a țării. Vor fi averse ce vor avea și caracter torențial, frecvente descărcări electrice, intensificări de scurtă durată ale vântului care vor lua aspect de vijelie și căderi de grindină.**

**Cantitățile de apă vor depăși 20 l/mp și pe arii restrânse 30...40 l/mp**

**-COD GALBEN - instabilitate atmosferică accentuată, cantități de apă însemnate în intervalul 07.07.2018, ora 16:00 – 09.07.2018, ora 21:00- În zonele deluroase și montane, precum și în Oltenia, Transilvania și local în Muntenia, în intervale scurte de timp sau prin acumulare, se vor înregistra cantități de apă de 25...30 l/mp și pe arii restrânse 50...70 l/mp**.

Această Informare-atenţionare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

- *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 prefecturi)*

*- Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Dolj, Giurgiu, Gorj, Harghita, Hunedoara, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Vâlcea şi Vrancea (31 de prefecturi)-COD GALBEN.*

**În ţară,** valorile termice diurne au crescut față de ziua anterioară, mai ales în sud-est, astfel încât vremea a fost călduroasă la câmpie și pe arii mai restrânse în restul teritoriului. După-amiaza și seara, în nord-vestul țării și în zonele montane au fost dezvoltări noroase convective și local averse, însoțite de descărcări electrice și unele intensificări ale vântului, în timp ce în cursul nopții astfel de manifestări s-au semnalat pe spații mici în regiunile vestice și sud-vestice. Punctiform, cantitățile de apă au depășit 25...30 l/mp, îndeosebi în județele Maramureș și Hunedoara. Temperaturile maxime s-au situat între 25 de grade la Joseni și 33 de grade la Bechet, iar la ora 06.00 temperatura aerului avea valori cuprinse între 8 grade la Miercurea Ciuc și 23 de grade la Sulina. *Cu totul izolat în sud-estul Transilvaniei indicele temperatură-umezeală a atins și depășit ușor pragul critic de 80 al disconfortului termic*.

OBSERVAȚII - *începând de ieri de la ora 06.00 au fost în vigoare 42 mesaje pentru fenomene meteorologice periculoase imediate, 4 avertizări cod portocaliu, emise de către SRPV Cluj și 38 atenționări cod galben, 10 emise de SRPV Cluj, 8 de SRPV Timișoara, 7 de SRPV Bacău, 5 de SRPV Sibiu și 4 de SRPV Craiova și CNPM București pentru Muntenia.*

**La Bucureşti** vremea s-a încălzit semnificativ față de ziua precedentă, devenind călduroasă pentru această dată. Cerul a fost mai mult senin și vântul a suflat în general slab. Temperatura maximă a fost de 30 de grade la Afumați, 31 de grade în Băneasa și 32 de grade la Filaret, iar la ora 06.00 se înregistrau 17 grade la stația meteo Băneasa, 18 grade la Afumați și 19 grade la Filaret.

**3. Prognoza meteorologică în intervalul 07.07.2018, ora 08.00 –08.07.2018, ora 08.00**

**În ţară, vor fi perioade cu instabilitate atmosferică accentuată ce se va manifesta prin averse ce vor avea și caracter torențial, descărcări electrice, intensificări de scurtă durată ale vântului care izolat vor lua aspect de vijelie și căderi de grindină. Cantitățile de apă vor depăși 20 l/mp și izolat 30...40 l/mp, cu precădere în zonele deluroase și montane, precum și în sud-vest și centru**. Excepție vor face regiunile sud-estice, unde vremea se va menține călduroasă, iar astfel de fenomene se vor semnala pe spații restrânse, mai ales în cursul nopții. Temperaturile maxime, în scădere față de ziua anterioară în vest, centru și nord, se vor încadra între 23 și 32 de grade, iar cele minime vor fi cuprinse între 12 și 22 de grade.

**La Bucureşti vremea** se va menține călduroasă, dar **va deveni instabilă mai ales spre seară și noaptea, când vor fi înnorări temporar accentuate, averse, posibil moderate cantitativ, însoțite de descărcări electrice și de intensificări ale vântului**. Temperatura maximă va fi de 30...31 de grade, iar cea minimă de 17...18 grade.

***II. CALITATEA APELOR***

**1.1. Pe fluviul Dunărea**

Nu au fost semnalate evenimente deosebite.

**1.2. Pe râurile interioare**

**ABA Siret Bacău** revine cu informaţii suplimentare referitoare la **poluarea cu ape uzate menajere, de cca. 0,3 l/s, de la data de 04.07.2018, a pr. Scheia, afluent de dreapta al r. Suceava, în zona Obor a mun. Suceava, jud. Suceava. Cauza poluării a fost datorită debitelor mari fiind afectată reţeaua de canalizare (poziţionată paralel cu albia), respectiv colector DN 600**, aparţinând operatorului de apă-canalizare, SC ACET SA -Suceava, fiind decopertate porţiuni de conductă şi cămine de vizitare, apa săpând sub radierul căminelor, în zona unui cămin constatându-se deplasarea uşoară şi fisurarea acestuia.

La data de 06.07.2018, defecţiunea a fost remediată în totalitate. Rezultatul analizelor fizico-chimice înregistrate la probele de apă din râul Suceava şi pârâul Scheia sunt următoarele:

|  |  |  |  |  |
| --- | --- | --- | --- | --- |
| Nr. crt | Secţiunea | Oxigen dizolvat  mg/l | CCOCr  mg/l | Azotiţi  mg/l |
| 1 | Pârâul Scheia amonte 500 m evacuare cămin | 8,7 | 15,03 | 0,085 |
| 2 | Pârâul Scheia aval 1500 m confl. evc camin | 8,3 | 21,21 | 0,089 |
| 3 | Râu Suceava amonte 500m confluenţă pr. Scheia | - | 38,28 | 0,017 |
| 4 | Râu Suceava aval 1500m confluenţă pr. Scheia | - | 39,49 | 0,018 |

Conform acestor rezultate, starea de calitate (a raului Suceava si a pârâului Scheia), nu a fost modificată (nu se depăşesc limitele admise conform cu Ordinul 161/2006, conform clasei de calitate a III-a, pentru Oxigen dizolvat, limita minimă este 5 mg/l, pentru indicatorul CCOCr, limita maximă este de 50 mg/l, iar pentru Azotiţi limita maximă este de 0,06 mg/l.

**1.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

**1. În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 05.07.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 05.07.2018 - 06.07.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Notă:** CNSSU a adoptat Hotărârea nr. 2 din 06.07.2018, cu privire la măsurile de combatere a pestei porcine africane. Astfel, Mininisterul Apelor şi Pădurilor, prin ANAR asigură monitorizarea şi colectarea cadavrelor de porci de pe cursurile de apă, iar ROMSILVA pe pe fondurile de vânătoare, Ministerul Mediului, prin ARBDD, GNM şi ANPM, din ariile naturale protejate, deasemenea măsuri de prevenire a migraţiei porcilor mistreţi în afara perimetrelor stabilite.

DIRECȚIA DE COMUNICARE ȘI RESURSE UMANE